****

KLASA: 230-01/22-01/18

URBROJ: 2181-30-02-22-2

Lovreć, 01. srpnja 2022. godine

Na temelju članka 17. stavka 3. Zakona o pravnom položaju vjerskih zajednica („Narodne novine“, broj 83/02 i 73/13) i članka 45. Statuta Općine Lovreć (Službeni glasnik Općine Lovreć broj 01/13-pročišćeni tekst 04/20, 04/21), Općinski načelnik Općine Lovreć dana 01. srpnja 2022. objavljuje

# Javni poziv vjerskim zajednicama za prijavu programa i projekata u 2022. godini

**I.**

Pozivaju se vjerske zajednice i institucije s područja Općine Lovreć na prijavu programa i projekata iz područja djelovanja vjerskih zajednica, a koji su od općeg društvenog interesa.

# II.

Cilj ovog Javnog poziva vjerskim zajednicama za predlaganje programa i projekata je omogućiti vjerskim zajednicama lakše funkcioniranje i financiranje projekata u skladu sa Zakonom i ovim Javnim pozivom.

# III.

Prihvatljivi programi i projekti za vrednovanje temeljem ovog Javnog poziva su:

* Kulturno umjetnički program iz okrilja vjerskih zajednica
* Nabava materijalno tehničkih sredstava neophodnih za rad
* Nakladnička djelatnost
* Programi skrbi o kulturno povijesnoj baštini od interesa za lokalne zajednice

**IV.**

Prihvatljive su u pravilu vjerske zajednice koje imaju sjedište na području Općine Lovreć uz uvjet da ispunjavaju sve uvijete iz ovog Javnog poziva.

# V.

Prijavitelj mora ispunjavati sljedeće uvijete:

* biti upisan u odgovarajući Registar pravnih osoba čija temeljna svrha nije stjecanje dobiti (Evidenciju pravnih osoba Katoličke crkve u Republici Hrvatskoj ili slično)
* da projekt koji prijavi na Javni poziv bude ocijenjen kao značajan (kvalitetan, inovativan i koristan) za razvoj društva i za zadovoljenje javnih potreba
* da ima zadovoljavajuće organizacijske kapacitete i ljudske resurse za provedbu programa ili projekta.

#  VI.

# Obavezna natječajna dokumentacija uz prijavu projekta je:

# izvadak iz evidencije pravnih osoba Katoličke crkve u Republici Hrvatskoj

# podaci o prijavitelju i programu (Obrazac 1)

# proračun projekta/programa (Obrazac 2)

Za financiranje/sufinanciranje projekata koji će se financirati temeljem ovog Javnog poziva u Proračunu Općine Lovreć osigurana su sredstva u ukupnom iznosu od 50.000,00 kuna.

Općina Lovreć zadržava pravo povećati ili smanjit iznos predviđen za realizaciju ovog Javnog poziva ovisno o dinamici realizacije istog.

Prijavitelj može prijaviti najviše jedan projekt, a najveći iznos sredstava koje može dobiti je 30.000,00 kuna.

Prijave projekta koji ne udovoljava formalnim uvjetima natječaja (zakašnjele prijave, prijave koje ne sadrže svu natječajnu propisanu dokumentaciju ili na neki drugi način su suprotni uvjetima iz ovog natječaja) neće se razmatrati o čemu će vjerske zajednice biti posebno obaviještene.

Ocjenu kvalitete zaprimljenih projekata i prijedlog za financijsku potporu projektu dat će ocjenjivačko povjerenstvo koje imenuje Općinski načelnik.

Na prijedlog ocjenjivačkog povjerenstva Općinski načelnik donijet će odluku za financijsku potporu.

Ugovor o financijskoj potpori s Općinom Lovreć vjerske zajednice su obvezne potpisati najkasnije 30 dana nakon objave rezultata natječaja na web stranicama Općine Lovreć.

Općina Lovreć ima pravo uvida u namjensko trošenje sredstava.

# VII.

Rok za podnošenje prijave programa i projekata na Javni poziv je do 15. listopada 2022. od dana objave na mrežnim stranicama Općine Lovreć: [www.lovrec.hr.](http://www.lovrec.hr.) ili do iskorištenja sredstava.

# VIII.

Prijave se dostavljaju neposredno u pisarnici Jedinstveni upravni odjel Općine Lovreć ili poštom na adresu: Općina Lovreć, Doktora Franje Tuđmana 7, 21 257 Lovreć s naznakom „Prijave za Javni poziv vjerskim zajednicama za prijavu programa i projekata u 2022.“

**OPĆINSKI NAČELNIK**

Petar Petričević, mag.oec.